หุ้นไทยยืนบวก 6.88 จุด
หุ้นไทยแกว่งแคบในทางบวก หลังตัวเลขเศรษฐกิจสหรัฐออกมาดี ปิดเช้าบวกได้ 6.29 จุด
7 ม.ค. 2556

หุ้นไทยแกว่งแคบในทางบวก หลังตัวเลขเศรษฐกิจสหรัฐออกมาดี ปิดเช้าบวกได้ 6.88 จุด
ดัชนีตลาดหลักทรัพย์แห่งประเทศ วันที่ 7 ม.ค. 2556 ทรงตัวอยู่ในแดนบวกตลอดการซื้อขายในภาคเช้าปัจจัยโดยรวมวันนี้ยังคงเป็นปัจจัยบวกหลังการรายงานตัวเลขเศรษฐกิจสหรัฐออกมาในระดับดี ปิดตลาดภาคเช้าที่ 1,423.54 จุด เพิ่มขึ้น 6.88 จุด หรือ 0.49% มูลค่าการซื้อขาย 20,293.64 ล้านบาท 
โบรกเกอร์ กล่าวว่า ตลาดหุ้นไทยปรับตัวขึ้นท่ามกลางการอ่อนตัวลงของตลาดหุ้นในเอเชียหลายแห่ง เช่น ญี่ป่นและฮ่องกง เนื่องจากนักลงทุนต่างชาติยังคงเข้ามาซื้อหุ้นไทย  ทำให้นักลงทุนไทยมั่นใจถึงแนวโน้มการปรับตัวขึ้นของตลาดหุ้น แต่ระหวางวันก็มีแรงขายทำกำไรเช้นกัน เห็นได้ชัดเจนจากระดับสูงสุดที่ 1,425.26 จุดและตลาดอ่อนตัวลงไปต่ำสุดที่ 1,419.35   จุด
อย่างไรก็ตาม นักลงทุนจะต้องระมัดระวังการลงทุน เนื่องจากดัชนีอาจจะมีการพักฐานบริเวณ 1,420 จุด  จากแรงเทขายหุ้นของกองทุนรวมระยะยาว(LTF) และทริกเกอร์ฟันด์ และความกังวลเรื่องธนาคารกลางสหรัฐ(เฟด)อาจจะหยุดมาตรการซื้อพันธบัตร(คิวอี)ภายในปีนี้ ซึ่งเร็วกว่าที่ตลาดคาดการณ์ก่อนหน้านี้
มูลค่าซื้อขาย 5 อันดับหลักทรัพย์
BJC มูลค่า 787.83 ล้านบาท ปิดที่ 64.25 บาท +2.75 บาท หรือ +4.47% 
KTB มูลค่า 585.05 ล้านบาท ปิดที่ 20.50 บาท +0.20 บาท หรือ +0.99%
INTUCH มูลค่า 548.92 ล้านบาท ปิดที่ 67.75 บาท +0.25 บาท หรือ +0.37%
BLAND มูลค่า 497.98 ล้านบาท ปิดที่ 1.32 บาท +0.02 บาท หรือ +1.54%
BBL มูลค่า 463.47 ล้านบาท ปิดที่ 198.00 บาท +1.00 บาท หรือ +0.51%